Obama u Bakingemskoj palati
Kraljica Elizabeta dočekala je američkog predsednika u Bakingemskoj palati, u okviru njegove prve državne posete Britaniji
U Londonu su ponovo uvedene oštre mjere bezbjednosti, samo nekoliko nedjelja nakon što je centar grada bio blokiran zbog kraljevskog vjenčanja. Ulice Londona su danas ispažnjene zbog drugog velikog događaja - prve državne posjete predsjednika Obame Britaniji. Kraljica Elizabeta Druga i njen suprug, princ Filip, dočekali su američkog predsjednika i prvu damu SAD u Bakingemskoj palate, gdje će provesti dvije noći. Predsjednik i Mišel Obama prvi put su se susreli sa svojim kraljevskim domaćinima prije dvije godine. Ovog puta su se takođe kratko sastali sa tek vjenčanim kraljevskim parom, princom Vilijamom i Ketrin Midlton, prije nego što su prisustvovali ceremoniji dočeka u okviru koje je predsjedniku odata počast sa 41 plotunom, dok se u vrtu palate svirala američka nacionalna himna. Današnji doček bio je dio tradicionalne pompe koja prate državne posjete, koje su važan oblik diplomatskih kontakata između zemalja. Cilj Obamine posjete, koja je privkula veliku pažnju u Britaniji, je da se pokažu bliski odnosi dvije zemlje. Evo kako Britanci za Glas Amerike komentarišu te odnose. “ “ Britanski premijer Dejvid Kameron i njegova supruga ugostili su Baraka i Mišel Obamu u Dauning stritu broj 10. Dva lidera razgovarala su o velikom broju pitanja, između ostalih, krizi u Avganistanu i na Bliskom istoku, te iranskim nuklearnim ambicijama. Predsjednik će se, kako je planirano, sjutra obratiti parlamentu. Večerašnji planovi pak predviđaju banket u Bakingemskoj palati, na kojem će supružnici Obama biti počasni gosti. Očekuje se i da će večeru obilježiti ista ceremonija i sjaj, poput današnjeg dočeka.